Sofija Gubajdulina

Sofija Asgatovna Gubajdulina (1931–) er en russisk/tatarisk komponist.


== Liv ==
Gubajdulina studerte komposisjon og klaver ved konservatoriet i Kazan og fortsatte etter sammenslutningen i 1954 studiene ved Moskvas konservatorium fram til 1963. Under disse studiene ble musikken hennes betegnet som «pliktforsømmelse», men  Dmitrij Sjostakovitsj oppmuntret henne til å fortsette sine «avvik».På midten av 1970-årene grunnla hun sammen med komponisten Viktor Suslin og Vjatjeslav Artjomov ensemblet Astreja, som improviserte på instrumenter brukt i russisk folkemusikk.
Gidon Kremer hjalp Gubajdulina til suksess i Vesten ved å uroppføre fiolinkonserten Offertorium i 1981. I to tiår har hun sammen med Alfred Schnittke og Edison Denisov hørt til de førende russiske komponistene i tiden etter Sjostakovitsj. Hun er medlem av Berlins kunstakademi, det frie kunstakademiet i Hamburg og Kungliga Musikaliska Akademien i Stockholm.
Siden 1992 har Sofija Gubajdulina bodd i Appen, Kreis Pinneberg utenfor Hamburg.


== Musikk ==
Gubajdulinas musikk er inspirert av alle former for rituell musikk, men først og fremst kristen og orientalsk mystikk. Komposisjonene befinner seg ofte i spenningsfeltet mellom «notert» improvisasjon og seriell musikk. Tre av musikkens kjennetegn er massive toneklustre, kraftig aksenter, samt hurtige og akselererende vekslinger i halvtones intervaller.
Ofte bruker hun uvanlige instrumentsammensetninger. I In Erwartung kombinerer hun perkusjonsinstrumenter (blant annet bongos, güiros, temple blocks, cymbaler, tam-tam-trommer og bajan) og saksofonkvartett. Hun har skrevet stykker for 17-strengs japanske kotos og fire 13-strengs japanske kotos, for vestlig orkester og verk for zheng.


== Verk i utvalg ==
Strykekvartett nr. 1 (1971)
Detto II for cello og tretten instrumenter (1972)
Konsert for fagott og dype strykere (1975)
Duosonate for to fagotter (1977)
De Profundis for bajan solo (1978)
Introitus for klaver og orkester (1978)
In croce for bajan og cello (1979)
Garten von Freuden und Traurigkeiten for fløyte, bratsj og harpe (1980)
Offertorium fiolinkonsert (uroppført 1981)
Freuet euch! sonate for fiolin og cello (1981)
Silenzio fem stykker for bajan, fiolin og cello (1981)
Sieben Worte Jesu am Kreuz for cello, bajan og strykere (1982)
Quasi hoquetus for bratsj, fagott og klaver (1984/85)
Et Exspecto. Sonate for bajan solo (1985)
Sinfonie Stimmen ... verstummen ... (1986)
Hommage à T.S. Eliot for oktett og sopran (1987)
Strykekvartett nr. 2 (1987)
Strykekvartett nr. 3 (1987)
Stryketrio (1988)
Symfonien Alleluja (1990)
Silenzio. Fem stykker for bajan, fiolin og cello (1991)
Jetzt immer Schnee. Fem stykker for taler, kammerensemble og kammerkor etter tekster av Gennadi Aigi (1993)
Strykekvartett nr. 4 (1993)
Musikk for fløyte, strykere og slagverk (1994)
Konsert for bratsj og orkester (1997)
Der Sonnengesang for cello, kor, Slagverk og celesta (1997) (uroppføring med Mstislav Rostropovitsj 1998)
Johannespasjon (2000 på russisk)
Im Zeichen des Skorpions. Variasjoner over seks heksakorder for bajan og orkester (2003)
In tempus praesens 2. fiolinkonsert (Uroppført 2007)
Am Rande des Abgrunds for syv celli og to waterphones


== Priser og utmerkelser ==
1998: Praemium Imperiale
1999: Pour le mérite für Wissenschaft und Künste; Léonie Sonnings musikkpris
2001: Goethemedaljen
2002: Polarprisen
2002: Forbundsrepublikken Tysklands fortjenstorden
2007: Bach-Preis der Freien und Hansestadt Hamburg
2009: Großes Verdienstkreuz mit Stern des Verdienstordens der Bundesrepublik Deutschland


== Referanser ==


== Litteratur ==
(de) Michael Kurtz: Sofia Gubaidulina - Eine Biographie. Stuttgart: Urachhaus, 2001.


== Eksterne lenker ==
(en) Sofia Gubaidulina – kategori av bilder, video eller lyd på Commons 
(en) Sofia Gubaidulina – galleri av bilder, video eller lyd på Commons 
(en) Sofija Gubajdulina på Internet Movie Database 
(en) Sofija Gubajdulina på AllMovie 
(en) Sofija Gubajdulina hos The Movie Database 
(en) Sofija Gubajdulina på Discogs 
(en) Sofija Gubajdulina på MusicBrainz 
(en) Sofija Gubajdulina på Spotify 
(en) Sofija Gubajdulina på Songkick 
(en) Sofija Gubajdulina på Last.fm 
(en) Sofija Gubajdulina på AllMusic 
(de) Verk av og om Sofija Gubajdulina i katalogen til det tyske nasjonalbiblioteket
(en) Classical.net: Sofia Gubaidulina
(en) Schirmer: Sofia Gubaidulina
(en) Sofia Gubaidulina: Johnnespassion Arkivert 9. august 2018 hos Wayback Machine.
(de) Sikorski Verlag (Hrsg.) (2005): Sofia Gubaidulina. Musikvorlaget Sikorskis katalog; pdf-dokument
(de) Oppføring i forumet for samtidsmusikk, Kulturnetz Schleswig-Holstein
(de) FemBiographie Sofia Gubaidulina